b'\n_START_ARTICLE_\nBaseballin maailmanmestaruuskilpailut 1974\n_START_PARAGRAPH_\nBaseballin maailmanmestaruuskilpailut 1974 olivat kaiken kaikkiaan 23. maailmanmestaruuskilpailut ja toiset, jotka j\xc3\xa4rjesti vuonna 1973 FIBA:n kilpailijaksi perustettu Federaci\xc3\xb3n Mundial de B\xc3\xa9isbol Amateur (FEMBA). Turnaus pelattiin 13.- 23. marraskuuta 1974 Yhdysvalloissa. Kyseess\xc3\xa4 oli ensimm\xc3\xa4inen amat\xc3\xb6\xc3\xb6rien maailmanmestaruusturnaus, jossa kaikki tuomarit olivat ammattilaisia. Turnaus j\xc3\xa4i FEMBA:n j\xc3\xa4rjest\xc3\xa4mist\xc3\xa4 viimeiseksi, sen liitytty\xc3\xa4 FIBA:n kanssa uuteen kattoj\xc3\xa4rjest\xc3\xa4\xc3\xa4n loppuvuodesta 1975._NEWLINE_Yhdysvallat ja Nicaragua p\xc3\xa4\xc3\xa4tyiv\xc3\xa4t tasatilanteeseen sarjan k\xc3\xa4rjess\xc3\xa4, ja niiden keskin\xc3\xa4inenkin ottelu jouduttiin lopettamaan tasatilanteeseen pimeyden takia. Turnauksen p\xc3\xa4\xc3\xa4tteeksi n\xc3\xa4m\xc3\xa4 joukkueet kohtasivat paras kolmesta -systeemill\xc3\xa4 pelatussa loppuottelusarjassa. Nicaragua voitti ensimm\xc3\xa4isen ottelun 3-1, mutta Yhdysvallat vei kaksi seuraavaa ja mestaruuden juoksuin 4-3 ja 9-2.'